बहुत बुरी स्थिति में है वेस्टइंडीज क्रिकेट : एम्ब्रोस  
दिग्गज पूर्व गेंदबाज एम्ब्रोस का कहना है कि वेस्टइंडीज क्रिकेट बहुत बुरी स्थिति में है और इसे पुराना रुतबा हासिल करने के लिए बहुत प्रयास करना होगा।
दिग्गज पूर्व गेंदबाज कर्टली एम्ब्रोस का कहना है कि वेस्टइंडीज क्रिकेट इस समय बहुत बुरी स्थिति में है और इसे अपना पुराना रुतबा हासिल करने के लिए बहुत प्रयास करना होगा।  वेस्टइंडीज की ओर से 98 टेस्ट खेलकर 405 विकेट लेने वाले एम्ब्रोस ने कहा, वर्तमान स्तर बहुत बहुत बुरा है और अगर हम कुछ मैच जीतना शुरू करें, तब ही कुछ रुचि फिर से पैदा हो सकती है। उन्होंने कहा कि धीमी पिचों ने तेज गेंदबाजों की नस्ल को बहुत नुकसान पहुंचाया है।  इस गेंदबाज ने कहा, दो चीजों की वजह से वेस्टइंडीज क्रिकेट में गिरावट आई है। पहला, कैरेबियाई पिचें बहुत धीमी हैं और दूसरा, जो अनुभवी खिलाड़ी ड्रेसिंग रूम से जा रहे हैं उनकी मदद नहीं ली जा रही है।